Kamu bisa jelasin ke aku soal Richard Wagner dalam bahasa minangkabau?

Wilhelm Richard Wagner (; ; 22 Mei 1813 – 13 Februari 1883) adolah surang pangarang musik banso Jerman, sutradara teater, ahli polemik, jo pamimpin orkestra nan tamasua dek opera atau, labiah tapek, "drama musik".

Indak samo jo pangarang opera lain, Wagner mangarang kaduo-duo libreto jo musik untuak satiok karya pantasnyo. Inyo mambuek namo partamo kali sabagai pangarang karya aliran romantisme dek Weber jo Meyerbeer. Sudah tu Wagner mambuek parubahan gadang malalui konsep Gesamtkunstwerk ("karya seni nan total")—dangan konsep ko, Weber mancari jalan untuak manyatuan aspek seni sair, visual, musik jo drama, jo musik nan manjadi aspek subsidiari drama, nan dikatangahan dalam sabuah siri esei antaro taun 1849 jo 1852. Wagner mambuek realisasi pakaro ko dalam bagian partamo sabuah siklus ampek opera, Der Ring des Nibelungen (Lingkaran Nibelung).

Karangan-karangannyo, tautamo di wakatu kamudian, tanamo dek tekstur, harmoni musik rancak, jo orkestrasi, jo juo panggunoan leitmotif—frase musik nan takaik jo watak-watak individu, tampek, idea atau unsua-unsua plot. Kamajuan nan dibueknyo jo bahaso musik, sarupo kromatisme nan ekstrem jo tonaliti nan capek barubah, banyaik mampangaruahi pakambangan musik klasik.  Karyanyo, Tristan und Isolde, kadang-kadang dikatoan sabagai titik pamuloan musik meden.